# Spletne aplikacije Vaja 14

***Teme:***

* ***Posredovanje, branje podatkov***
* ***GET***
* ***Forma – input text, select, radio, color, submit, reset***
* ***Regex***

**Naloga 1**

1. Program naj prebere niz največ 40 znakov. V nizu so lahko le velike in male črke (vključno s šumniki) in presledki. Vse druge vrednosti naj program zavrne. **Veljavnost niza preverite na strani odjemalca in na strani strežnika**. Program omogoča še izbiro treh barv (za izbiro barv uporabite color-picker) in nato izpiše podano besedilo po znakih izmenično v izbranih barvah. Pri menjavi barv v izpisu lahko zanemarite presledke.

Primer: vsebina niza je kozmični dež

Izbrane barve so rdeča, modra, zelena.

Pričakovana oblika izpisa kozmični dež

**Naloga 2**

Napišite program, ki

* omogoča vnos besede dolžine najmanj 3 in največ 12 črk slovenske abecede;
* z radio gumbom ponuja 2 izbiri:
  + le soglasniki in
  + kombinacija vsaj polovica soglasnikov, ostalo samoglasniki.

Če je izbrana prva izbira (le soglasniki), je beseda veljavna, če je sestavljena iz soglasnikov. Denimo: besedi Trst in krt sta veljavni besedi, rman ni veljavna beseda.

Če je izbrana druga izbira, je beseda veljavna, če ima vsaj polovico samoglasnikov (pri lihem številu znakov je število soglasnikov vsaj za 1 večje od števila samoglasnikov). Vrstni red črk v besedi ni pomemben. (Denimo Aleja, banana, triki so veljavne besede. Neveljavne besede so Trst, kras, slaščičarna, kras, pršut, …).

Vpisane podatke naj prejme skripta, ki s pomočjo funkcije preveri veljavnost besede in izpiše ugotovitev. Primer

*Pršut* ni veljavna beseda, ker ste izbrali opcijo soglasniki.

*Aleja* je veljavna beseda, ker ste izbrali opcijo vsaj polovica soglasnikov

**Naloga 3**

V tabeli (vir: <https://www.iban.si/structure> ) so podatki o formatu podatka IBAN po državah:

$formatIBAN=[

["drzava"=>"Avstrija","kratica"=>"AT","dolzina"=>20],

["drzava"=>"Danska","kratica"=>"DK","dolzina"=>18],

["drzava"=>"Grčija","kratica"=>"GR","dolzina"=>27],

["drzava"=>"Hrvaška","kratica"=>"HR","dolzina"=>21],

["drzava"=>"Nemčija","kratica"=>"DE","dolzina"=>22],

["drzava"=>"Slovenija","kratica"=>"SI","dolzina"=>19]

];

Veljavni IBAN mora vsebovati kratico države in zaporedje števk. Celotna dolžina IBAN-a po državah je opredeljena s podatkom dolzina.

Ustvarite obrazec, na katerem v vnosni element tipa text uporabnik vpiše IBAN. Za validacijo IBAN-a uporabite podatke tabele $formatIBAN, ki jo shranite v datoteko podatki.php.

1. Napišite funkcijo, ki na osnovi podatkov tabele $formatIBAN sestavi in vrne regularni izraz za validacijo podatka IBAN.
2. Osnovno validacijo IBAN s pomočjo regularnega izraza izvedite na strani odjemalca. V primeru neveljavne vrednosti, uporabnik dobi opozorilo 'IBAN ni veljaven'.
3. Validacijo s pomočjo regularnega izraza izvedite tudi na strani strežnika. V primeru neveljavne vrednosti, uporabnik dobi opozorilo 'IBAN ni veljaven'.
4. Napišite skripto za validacijo IBAN na strani strežnika **z uporabo regularnega izraza**. Če uporabnik vnese napačno kratico države, dobi obvestilo 'Država ne obstaja'. Če uporabnik vnese veljavno kratico in napačno število števk, dobi obvestilo 'Dolžina IBAN za državo …. ni pravilna.'
5. Napišite skripto za validacijo IBAN na strani strežnika **brez uporabe regularnega izraza** (validacijo izvedete le na osnovi podatkov tabele $formaIBAN). Če uporabnik vnese napačno kratico države, dobi obvestilo 'Država ne obstaja'. Če uporabnik vnese veljavno kratico in napačno število števk, dobi obvestilo 'Dolžina IBAN za državo …. ni pravilna.'

*Programe prekopirajte pod navodila posamezne naloge. V glavo poročila zapišite ime, priimek, razred in datum. Poročilo oddajte v nabiralnik. Skrajnji rok za oddajo poročila v nabiralnik spletne učilnice je* ***takoj po izvedeni vaji****.*