# Spletne aplikacije Vaja 11

|  |
| --- |
| ***Teme:***   * ***Posredovanje, branje podatkov*** * ***GET*** * ***Forma – input text, radio, submit, reset*** |


**Naloga 1**

Ustvarite formo za vnos naslednjih podatkov:

* ime dijaka
* priimek dijaka
* program, ki ga obiskuje: gimnazija | srednja strokovna šola | drugo. /\* možna je le ena izbira \*/

Na formi ni opcijskih podatkov, torej uporabnik mora vpisati ime in priimek in izbrati program!

Pri izdelavi forme obvezno uporabite kombinacijo vnosnih polj tipa text in radio. Forma naj ima gumb za pošiljanje podatkov in gumb za ponastavljanje vnosnih polj (glej sliko 1):



Slika 1 Obrazec

Če sta ime in priimek vpisana z veliko začetnico, naj se odpre spletna stran, ki v tekstovni obliki izpiše vpisane podatke:

*Ime in priimek: .....*

*Program: .....*

sicer naj se izpiše napačna (v rdeči barvi) in pravilna oblika imena in priimka, primer izpisa:

*Ime: Luka (luka)*

*Priimek: Novak (novak)*

*Program :…*

Preverjanje velike začetnice realizirajte s funkcijo.


**Naloga 2**

a) Napišite funkcijo, ki kot argument dobi celo število in podatek za lihost/sodost. Funkcija vrne vrednost števila brez lihih/sodih števk. Če število nima lihih/sodih števk, naj funkcija vrne 0.

Primer delovanja:

* če je število 430 in je drugi podatek 'sode', funkcija vrne 3;
* če je števil 531 in je drugi podatek 'sode', funkcija vrne 531;
* če je število 7421 in je drugi podatek 'sode', funkcija vrne 71;
* če je število 62 in je drugi podatek 'sode', funkcija vrne 0.

b) Ustvarite formo, na kateri uporabnik vpiše celo število, izbere lihost/sodost in nato s klikom na gumb Briši števke dobi izpisano število brez izbranih lihih/sodih števk (glej sliko 2). Če vpisani podatek ni celo število, ali če manjka, izpišite obvestilo: Vpišite celo število. Spletna stran z izpisom naj ima povezavo (link) Nazaj, ki omogoča vrnitev na spletno stran za vnos podatkov.



Slika 3 Vnos števila

**Naloga 3**

Napištie funkcijo, za barvni izpis dobljenega stringa, to je, da vsako črko dobljenega niza izpiše v drugi barvi. Pri izpisu si barve sledijo v nizu: rdeča – zelena – modra. Morebitni presledki v besedilu ne smejo vplivati na vrstni red spreminjanja barv pri natisnjenih znakih. Primer izpisa: Dober dan Pingo

Za pridobivanje posameznih znakov niza lahko uporabite vgrajeno funkcijo: string **mb\_substr** ( string $string , int $start [, int $length ] ). Več informacij o tej funkciji dobite na: <http://php.net/manual/en/function.substr.php> . Za ugotavljanje dolžine niza lahko uporabite vgrajeno funkcijo int **mb\_strlen** ( string $string ). Več informacij o tej funkciji dobite na <http://php.net/manual/en/function.strlen.php> .

Ustvarite obrazec, na katerem uporabnik vpiše besedilo (največ 40 znakov) in nato zahteva barvni ali črno/beli izpis stringa.

Obraze cin skripto testirajte z naslednjimi podatki:

Srečno novo leto!

Božično-novoletne počitnice!

Letos me čaka matura (upsss)?!

*Programe prekopirajte pod navodila posameznega dela naloge. V glavo poročila zapišite ime, priimek, razred in datum. Poročilo oddajte v nabiralnik takoj po izvedeni vaji. .*